Cristea+Cosmin+-+Apollo+8

Misiunea Apollo 8

Apollo 8 a fost prima misiune spaţială umană care a atins o viteză suficientă pentru a permite ieşirea din câmpul gravitaţional al Pamantului, prima care a intrat în câmpul gravitaţional al unui alt corp ceresc, prima care a ieşit din câmpul gravitaţional al altui corp ceresc şi prima care s-a întors pe Pământ de la un alt corp ceresc. Echipajul de trei oameni era format din comandantul misiunii, Frank Borman, pilotul modulului de comandă James Lovell, şi pilotul modulului lunar William Anders. Aceştia au devenit primii oameni care au văzut cu ochii lor faţa ascunsă a lumii, şi primii care au văzut planeta Pământ de pe orbita unui alt corp ceresc. Misiunea a implicat prima lansare cu oameni la bord a unei rachete Saturn V, şi a fost a doua misiune umană a Programului Apollo.

Deşi iniţial misiunea urma să fie doar un test al modulului lunar şi al modulului de comandă pe orbita Pământului, profilul misiunii s-a schimbat, aceasta propunându-şi un zbor pe orbita Lunii în august 1968 când modulul lunar, când au apărut întârzieri la realizarea modulului lunar. Noul profil al misiunii, noile proceduri şi necesităţile de resurse umane au lăsat o perioadă neobişnuit de scurtă pentru antrenament şi pregătire, necesitând mai mult timp, talent, şi disciplină de la echipaj.



După lansarea de la 21 decembrie 1968, echipajul a călătorit timp de trei zile până la Lună. Ei au orbitat Luna de zece ori de-a lungul a 20 de ore, timp în care echipajul a realizat o emisiune de Crăciun în care membrii săi au recitat primele 10 versete din Geneză. Această citire a fost făcută să coincidă cu o vedere completă a planetei Pământ pe fundalul negru al spaţiului vid, arătând diversitatea planetei în culori terestre, mări, continente şi fenomene atmosferice, în contrast cu orizontul cenuşiu al Lunii lipsite de viaţă. La acel moment, emisiunea a devenit cel mai vizionat program de televiziune din istorie. Reuşita misiunii Apollo 8 a deschis calea realizării de către Apollo 11 a ţelului Preşedintelui SUA John F. Kennedy de a trimite oameni pe Lună înainte de sfârşitul deceniului.

Bibliografie: [] [] [] []